Podlitiek: China-spioen in parlement; ANC se wen-kanse geskend; staat verplig dalk om in te ent | Maroela Media
Dr. Xiaomei Havard. (Foto: Facebook)
Hoe meer dinge verander, hoe meer bly dit dieselfde… Hierdie ou gesegde bewys hom om waar te wees in hierdie week se episode van Podlitiek. 'n Nuwe seisoen breek aan, nuwe bloeisels hang aan nuwe takke, maar die krakies in die fondamente van die ANC, groei, om Totius aan te haal, maar aldeur aan…
Hierdie week word spesifiek na drie stories gekyk, by name die gerugte van 'n spioen in die parlement, die ANC se hantering van die komende munisipale verkiesing en die toenemende druk om inentings verpligtend te maak. Hierdie week is Paul Maritz en Daniël Eloff agter die mikrofone.
Gerugte dat dr. Xiaomei Havard, 'n ANC-LP, 'n spioen vir die Chinese regering is, het 'n nuwe geur aan gerugte oor die ANC gegee. Die Podlitiek-span praat oor binnegevegte in die ANC, die verskil tussen Suid-Afrika en China, en vra waarom president Cyril Ramaphosa nog nie hierdie verslag bekend gemaak het nie.
Volgende aan die beurt kom die vraag waarom die ANC hul aansoek in die kieshof teruggetrek het. Hierdie aansoek sou die ANC in staat stel om kandidate te nomineer in die 93 munisipaliteite waar hul kandidate nie betyds geregistreer het nie. Podlitiek vra die vraag of hierdie aansoek onttrek is omdat die ANC bewus daarvan is dat die verkiesing van 27 Oktober dalk uitgestel gaan word, en bespreek die implikasies hiervan.
Laastens kom die idee van verpligte inentings aan die beurt. Die standpunt was histories dat entstowwe bepaalde wetenskaplike voordele behels, maar dat die verkryging daarvan die persoon se eie keuse moet bly. Podlitiek vra die vraag wat baie mense tans vra: Hoe nou gemaak met besighede en ander instellings wat inentings wil verplig?
Luister: Spoegwolf deel 'gelukkige herinneringe' met nuwe album
Ek is bloot nuuskierig en stel geensins belang in 'n pro- of anti-inenting mening nie. Ek is 'n leek op hierdie gebied, daarom vra ek die vraag: In verband met verpligte inentings, is daar nie wetgewing wat mense beskerm teen die openbaarmaking van persoonlike mediese inligting nie? Is dit wettig om aan te dring op persoonlike mediese inligting om saam met 'n narratief te swem, soos byvoorbeeld watter medikasie gebruik word vir sooibrand, wat is iemand se MIV status, wat is jou bloedgroep, en water mediese prosedures (soos inenting, biopsies, operasies, deelname aan kliniese toetsing, ens) uitgevoer is? Ek herhaal… Lees meer »